২০১৬ সালের নাসিরনগরের সাম্প্রদায়িক সহিংসতায় ৩০ অক্টোবর নাসিরনগর উপজেলায় ইসলামিক উগ্রপন্থীদের দ্বারা সংখ্যালঘু হিন্দু সম্প্রদায়ের উপর হামলা হয়েছিল। ৩০এ অক্টোবর ২০১৬-তে এক হিন্দু জেলে রসরাজ দাস দ্বারা ইসলামের বিরুদ্ধে  পোস্ট করার  অভিযোগ করে এই হামলা করা হয়। এতে ১৯টি মন্দির হামলার শিকার হয় এবং প্রায় ৩০০টি বাড়ি ভাঙচুর ও ১০০ জনের উপরে হিন্দু আহত হয়।  ঘটনা সূত্রপাত নাসিরনগরের হরিপুর গ্রামের রসরাজ দাস ফেসবুকে কাবা ঘরের সাথে শিবের ছবি জুড়ে দিয়েছেন এই অভিযোগে কিছু ইসলামিক উগ্রপন্থী ২৯ অক্টোবর রসরাজ দাসকে পিটিয়ে পুলিশকে দেয়। তার বিরুদ্ধে ইসলাম অবমাননার মামলা করে তথ্য ও যোগাযোগ প্রযুক্তি আইনের ৫৭(২) ধারায় তাকে জেলে চালান করা হয়। তবু একাধিক  ইসলামী সংগঠন বিক্ষোভ-সমাবেশ করে। কিন্তু রসরাজ ফেসবুক চালাতে জানতেন না । তার তিনি ফেসবুকে কোনো স্ট্যাটাস দেননি ৷ তার ফেসবুক একাউন্ট হ্যাক করে  স্ট্যাটাস দেয়া হয় ৷ পোষ্টটিকেও পরে পাওয়া যায়নি।  হামলা ধর্মীয় অনুভূতিতে আঘাতের অভিযোগ করে ২০১৬ সালের ‘খাঁটি আহলে সুন্নাত ওয়াল জামাত’  নাসিরনগর সরকারি কলেজ মোড়ে বিক্ষোভ ও সমাবেশের ডাক দেয়।  এই সমাবেশ থেকে হিন্দুদের উপর হামলা করা হয়। আটটি হিন্দু পাড়াতে প্রায় তিনশোটি বাড়ি-ঘর, মন্দির যেমনঃ গৌর মন্দির, নাসিরনগর, দেব-দেবীর মূর্তি, আসবাব, প্রণামি বাক্স ভাঙচুর করা হয়। টেলিভিশন,মূল্যবান জিনিসপত্র,টাকাপয়সা লুট করা হয়। অর্ধশতাধিক নারী-পুরুষকে এই হামলায় আহত হয়। রসরাজের বাড়িতে ভাংচুর করা হয় । মহাকাল পাড়ার গৌর মন্দিরের সেবায়েত শংকর সেন গুরুতর আহত হন । গৌর মন্দিরের পুরোহিত নরেন্দ্র প্রভুকে মারধর করা হয়। পশ্চিম পাড়ার জগন্নাথ মন্দির, নমশূদ্র পাড়ার কালীবাড়ি মন্দির, মহাকাল পাড়ার শিবমন্দির, দুর্গামন্দির, শীলপাড়ার লোকনাথ মন্দির, দত্তপাড়ার দত্তবাড়ি মন্দির, সূত্রধরপাড়ার কালীমন্দির,শ্রীশ্রী আনন্দময়ী কালী মন্দিরসহ ১৫টি মন্দির ও দুই শতাধিক বাড়িঘরে হামলা-ভাঙচুর ও লুটপাট চালানো হয়। ৪ নভেম্বর আবার হামলা করা হয় নাসিরনগরের হিন্দুদের উপরে। স্থানীয় এমপি ও তৎকালীন মৎস্য ও পানিসম্পদ মন্ত্রী মোহাম্মদ ছায়েদুল হক দ্বারা হিন্দুদের নিয়ে কটু মন্তব্যও এর জন্য দায়ী । এই ঘটনায় আওয়ামী লীগ নেতারা উস্কানি দিয়েছে । এই ঘটনার 'মাস্টারমাইন্ড' ছিল আওয়ামী লীগের  হরিপুর ইউনিয়নের চেয়ারম্যান দেওয়ান আতিকুর রহমান আঁখি। এছাড়া আওয়ামী লীগের পূর্বভাগ ইউনিয়নের  চেয়ারম্যান হাবিবুর রহমানের ভাই মো. আক্তার মিয়া ও নাসিরনগর সদর ইউনিয়নের চেয়ারম্যান আবুল হাসেম এতে জড়িত ছিল।  হামলার পরে নাসিরনগরে হামলার ঘটনায় মোট আটটি মামলা হয় । একটি মামলার তদন্ত করে গোয়েন্দা বিভাগ। বাকি ছয়টি মামলার তদন্ত করে নাসিরনগর থানার পুলিশ। দুই হাজারেরও বেশি আসামি সনাক্ত করা হয়। যাদের মধ্যে ১২৬ জনকে গ্রেপ্তার করে আদালতে পাঠায় পুলিশ। ফরেনসিক রিপোর্ট অনুসারে রসরাজ দাসের মোবাইল থেকে ধর্ম অবমাননাকর ছবি আপলোড করা হয় নি। ফরেনসিক রিপোর্ট পাওয়ার পর ২০১৭ সালের ১৬ জানুয়ারি আদালত রসরাজকে অন্তর্বর্তীকালীন জামিন দেয়। অথচ তিনি এখনও এ মামলার আসামি। এখনও তিনি আদালতে হাজিরা দেন । পুলিশ  আদালতে এই মামলার প্রতিবেদন দেয় নি।  ২০১৭ সালের ৫ জানুয়ারি ঢাকার ভাটারায় আতিকুর রহমান আঁখিকে গ্রেপ্তার করে পুলিশ।  আতিকুর রহমান আঁখি ২০১৭ সালের ৬ নভেম্বর উচ্চ আদালত থেকে জামিন পায় ।  প্রতিক্রিয়া এই হামলায় নিন্দা জানায় বাংলাদেশ হিন্দু, বৌদ্ধ ও খ্রিষ্টান ঐক্য পরিষদ। এর সাধারণ সম্পাদক রানা দাশগুপ্ত বিবৃতিতে বলেন -  তিনি এর সাথে জড়িতদের বিরুদ্ধে ব্যবস্থার দাবি করেন। আওয়ামী লীগের আতিকুর রহমান আঁখি এই ঘটনার মাস্টারমাইন্ড হওয়ায় দেশজুড়ে সমালোচিত হয় আওয়ামী লীগ।  ২০১৭ সালের ২৩ জানুয়ারি আতিকুর রহমান আঁখি স্থানীয় সরকার, পল্লী উন্নয়ন ও সমবায় মন্ত্রণালয় দ্বারা ইউনিয়ন পরিষদ থেকে সাময়িকভাবে বরখাস্ত হয়। কিন্তু পরে বরখাস্তের আদেশ প্রত্যাহার করে নিজের পদে ফিরে সে। সহিংসতায় যুক্ত আতিকুর রহমান আঁখি, মো. আক্তার মিয়া ও  আবুল হাসেমকে  ২০২১ সালের ১২  অক্টোবর ইউপি নির্বাচনে চেয়ারম্যান পদে আওয়ামী লীগ মনোনয়ন দেয়। সমালোচনার মুখে পড়ে আওয়ামী লীগর ১৩ অক্টোবর  আবুল হাসেম ও আতিকুর রহমান আঁখির মনোনয়ন বাতিল করে ।   আরো দেখুন    ১৯৬২ রাজশাহী গণহত্যা   ১৯৬৪ পূর্ব-পাকিস্তান দাঙ্গা   একাত্তরের বাংলাদেশ গণহত্যা  অপারেশন সার্চলাইট   চুকনগর গণহত্যা   জাতিরভাঙা গণহত্যা   শাঁখারিপাড়া গণহত্যা   রাজাকার   ১৯৮৯ বাংলাদেশ পোগ্রোমস   ১৯৯০ বাংলাদেশ হিন্দু বিরোধী সহিংসতা   ১৯৯২ বাংলাদেশ সহিংসতা   ২০১২ চিরিরবন্দর সহিংসতা   ২০১২ ফতেহপুর সহিংসতা   ২০১২ হাটহাজারী সহিংসতা  ২০১২ রামু সহিংসতা   ২০১৩ বাংলাদেশ হিন্দু-বিরোধী সহিংসতা   ২০১৪ বাংলাদেশ হিন্দু-বিরোধী সহিংসতা   নোয়াখালীর দাঙ্গা   বাংলাদেশে আদিবাসীদের উপর অত্যাচার   বাংলাদেশে হিন্দুদের উপর অত্যাচার   বাংলাদেশে বৌদ্ধদের উপর অত্যাচার   চাকমা বৌদ্ধদের অত্যাচার   বাংলাদেশে আহমদীদের অত্যাচার   বাংলাদেশে খ্রিস্টানদের নিপীড়ন   বাংলাদেশে নাস্তিক ও ধর্মনিরপেক্ষতাবাদীদের অত্যাচার   বাংলাদেশে ধর্মের স্বাধীনতা   বাংলাদেশে মানবাধিকার  ২০২০ লালমনিরহাট সাম্প্রদায়িক সহিংসতা   ২০২০ মুরাদনগর সাম্প্রদায়িক সহিংসতা  ২০২১ রূপসায় হিন্দু বিরোধী সহিংসতা  ২০২১ শাল্লা সাম্প্রদায়িক সহিংসতা  ২০২১ শেরপুর কালী মন্দির ভাঙচুর  ২০১৩  সাঁথিয়া  সাম্প্রদায়িক সহিংসতা  ২০২০ মনপুরা সাম্প্রদায়িক সহিংসতা  ২০১৭ গঙ্গাচড়া সাম্প্রদায়িক সহিংসতা  ২০২০ তারাগঞ্জ মন্দির হামলা  ২০২১ দিনাজপুর  মন্দির হামলা  ২০২১ ভালকি সাম্প্রদায়িক হামলা  ২০২১ কোটালিপাড়া সাম্প্রদায়িক সহিংসতা ২০২১-এ বাংলাদেশে মোদী-বিরোধী বিক্ষোভ   তথ্যসূত্র    আরও পড়ুন           বিষয়শ্রেণী:হিন্দুধর্ম ও ইসলাম বিষয়শ্রেণী:ইসলামি সন্ত্রাসবাদ বিষয়শ্রেণী:হিন্দু নিপীড়ন বিষয়শ্রেণী:মুসলিমদের দ্বারা নিপীড়ন বিষয়শ্রেণী:ধর্মীয় সহিংসতা বিষয়শ্রেণী:বাংলাদেশে সন্ত্রাসী ঘটনা বিষয়শ্রেণী:বাংলাদেশে ধর্মীয়ভাবে উদ্দেশ্যপ্রণোদিত সহিংসতা বিষয়শ্রেণী:বাংলাদেশে হিন্দু বিরোধী সহিংসতা